Document ID: 32006D0434

KOMISSION PÄÄTÖS,
tehty 23 päivänä kesäkuuta 2006,
yhteisön rahoitusosuuden vahvistamisesta klassisen sikaruton torjuntaa koskevista hätätoimenpiteistä Luxemburgissa vuonna 2002 aiheutuneiden kustannusten kattamiseksi
(tiedoksiannettu numerolla K(2006) 2410)
(Ainoastaan ranskankielinen teksti on todistusvoimainen)
(2006/434/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 3 artiklan 3 kohdan,
sekä katsoo seuraavaa:
(1)
Luxemburgissa on vuonna 2002 esiintynyt klassisen sikaruton taudinpurkauksia. Taudin esiintyminen aiheutti vakavan vaaran yhteisön kotieläinkannalle.
(2)
Jotta taudin leviäminen voidaan estää ja tauti hävittää mahdollisimman varhaisessa vaiheessa, yhteisön olisi päätöksessä 90/424/ETY säädetyin edellytyksin osallistuttava niiden tukikelpoisten kustannusten rahoittamiseen, joita jäsenvaltiolle on aiheutunut taudin torjumiseksi toteutetuista hätätoimenpiteistä.
(3)
Yhteisön taloudellisesta tuesta klassisen sikaruton hävittämiseksi Luxemburgista vuonna 2002 3 päivänä heinäkuuta 2003 tehdyllä komission päätöksellä 2003/491/EY (2) Luxemburgille myönnetään yhteisön taloudellista tukea vuonna 2002 klassisen sikaruton torjumiseksi toteutetuista hätätoimenpiteistä aiheutuneiden kustannusten rahoittamista varten.
(4)
Edellä mainitun päätöksen mukaisesti myönnettiin 500 000 euron suuruinen ensimmäinen erä.
(5)
Edellä mainitun päätöksen nojalla yhteisön taloudellisen tuen loppuerä määrätään Luxemburgin 17 päivänä heinäkuuta 2003 toimittaman hakemuksen, hakemuksessa mainittuja kustannuksia tukevien asiakirjojen ja komission itse paikalla suorittamien tarkastusten tulosten perusteella. Luxemburgin tekemän hakemuksen summa oli 3 253 235 euroa, josta yhteisön taloudellinen tuki saa olla enintään 50 prosenttia tukikelpoisista kustannuksista.
(6)
Edellä mainitut seikat huomioon ottaen olisi vahvistettava Luxemburgille vuonna 2002 klassisen sikaruton hävittämisestä aiheutuneita kustannuksia varten myönnettävän yhteisön taloudellisen tuen kokonaismäärä.
(7)
Komission yhteisön eläinlääkintäsääntöjen mukaisesti tekemien tarkastusten tuloksista ja yhteisön taloudellisen tuen myöntämistä koskevista edellytyksistä johtuu, että ilmoitettujen kustannusten koko summaa ei voida katsoa yhteisön taloudellisen tuen kannalta tukikelpoiseksi.
(8)
Komission huomautukset ja tukikelpoisten kustannusten laskentamenetelmät on toimitettu 4 päivänä marraskuuta 2005 päivätyllä kirjeellä Luxemburgille.
(9)
Komission lopulliset päätelmät lähetettiin Luxemburgille 18 päivänä tammikuuta 2006 ja niissä otettiin huomioon Luxemburgin 15 päivänä joulukuuta 2005 komissiolle toimittamat tiedot.
(10)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Päätöksen 2003/491/EY nojalla Luxemburgille vuonna 2002 klassisen sikaruton hävittämiseen liittyviä kustannuksia varten myönnettävän yhteisön taloudellisen tuen kokonaismääräksi vahvistetaan 1 589 734 euroa.
Koska 500 000 euron suuruinen ensimmäinen erä on päätöksen 2003/491/EY mukaisesti jo myönnetty, yhteisön taloudellisen tuen loppueränä Luxemburgille maksetaan 1 089 734 euroa.
2 artikla
Tämä päätös on osoitettu Luxemburgin suurherttuakunnalle.
Tehty Brysselissä 23 päivänä kesäkuuta 2006.

Labels: 20
0
6
18
15